《赋旭庵》
明代·曾爟

晨光散馀霭，大明丽东方。伊人慎修为，从容整冠裳。

四檐萃虚白，开卷思遑遑。寸阴惜轻逝，宴安当预防。

天君贵操存，待旦知自强。矫首对初晖，盎然乐无央。

孰云虎臣裔，践迹能升堂。勖哉勿异途，黾勉趍周行。

作者简介：（1345—1407）明苏州府吴江人，字日章。少为郡学生。洪武十七年，以岁贡授黄陂知县。有政声。累迁为翰林院侍读。永乐元年，与修《永乐大典》。出使安南为副使。后从张辅等攻安南，文檄皆出其手。病卒于军中。